钦定古今图书集成/明伦汇编/官常典/第762卷 > 吴应箕 尹民兴 赵初浣 吴汉超 庞昌
## 钦定古今图书集成/明伦汇编/官常典/第762卷 > 吴应箕 尹民兴 赵初浣 吴汉超 庞昌

引　《谢球　》《司石》《磐　酆》《都司　王湛》。〈兄淳。〉鲁之《玙》。

按《明外史》本传：“应箕，字次尾，贵池人。善今古文，意气
横厉一世。阮大铖以附珰削籍，侨居南京，联络南北。
附珰失职诸人劫持当道。崇祯九年，京师有警，应箕
与无锡顾杲、桐城左国材、芜湖沈士柱、馀姚黄宗羲、
长洲杨廷枢等为留都防乱。公揭讨之，列名者百四
十馀人，皆复社诸生也。十五年，以乡试副榜贡入京”，
公卿咸加礼异。后人铖得志，谋杀周镳，应箕独入狱
护视。大铖闻急，遣骑捕之，应箕夜亡去。南都不守，起
兵应金声，败走山中，被获，慷慨就死。杲字子方，光禄
卿宪成从子也。为人豪迈，好倚酒骂座。居恒与应箕
张髯抵掌，言“天下可悲愤事”，辄痛哭；哭罢，辄狂歌。既
共讨大铖，及大铖得志，捕杲及国材诸人，将兴大狱，
会国亡，乃止。南都既覆，散家财，募士千人，取道江阴。
江阴人以为贼，集众御之，被杀。其同时举兵者，有尹
民兴、吴汉超、庞昌引、谢球、司石磐、王湛、鲁之屿。民兴，
字宣子，崇祯初举进士。历知宁国、泾二县。除奸釐蠹，
有神明之称。行取入都，为陈启新所讦，谪福建按察
司检校。十五年春，疏陈时务十四事。帝喜，召为职方
主事。数召对，言多当帝意，即擢本司郎中。周延儒出
督师，命从军赞画。延儒被谴下民兴吏除名，久之始
释。福王立，起故官。寻谢病归，流寓泾县。南京失，与诸
生赵初浣等据守。城破，初浣死之，民兴走免，唐王以
为御史。事败归，卒于家。汉超，宣城诸生。崇祯十七年
闻都城变，哭文庙，谋募兵赴难。会福王立，乃已。明年
南都覆，弃家走泾县，从尹民兴起兵。兵败，匿华阳山
中。先是，丘祖德、麻三衡诸军溃，保华阳，有徐淮者部
署之。汉超与合，连取句容、溧水、高淳、溧阳、泾、太平诸
县。明年正月袭宁国，夜缘南城登，兵溃。城中按首事
者，汉超已出城，念母在，且恐累族人，入见曰：“首事者
我也。”剖其腹，胆长三寸，妻戚自掷楼下死。昌引，西充
人。崇祯十年进士。授青阳知县。南京覆，走匿九华山，
谋举兵。事泄被执，夜死旅店中。球，溧阳诸生，佥事鼎
新子也。毁家募兵，兵散，被执而死。石磐，盐城诸生，与
都司酆某同举兵，兵败被执。酆言：“此儒生，吾劫之为
书记尔。”石磐曰：“吾首事，奈何讳之？”系狱六十馀日，狂
歌痛饮，与酆偕死。湛，太仓诸生。城已下，与兄淳复集
里人数百围城。城中兵出击，淳赴水死，湛被斫死。之
玙，历官副总兵，驻福山。苏州既降，诸生陆世钥聚众
焚城楼，之屿率千人入城，战死。